作者：仇远
词牌/韵律：薄幸

paragraphs: 眼波横秀。
乍睡起、茸窗倦绣。
甚脉脉、阑干凭晓，一握乱丝如柳。
最恼人、微雨悭晴，飞红满地春风骤。
记帕折香绡，簪敲凉玉，小约清明前后。
昨梦云何处，应只在，春城迷酒。
对溪桃羞语，海棠贪困，莺声唤醒愁仍旧。
劝花休瘦。
看钗盟再合，秋千小院同携手。
回文锦字，寄与知他信否。